edu budúceho týždňa. Ako uviedol, vyplýva to z posledných rokovaní zástupcov MF SR a Eximbanky.
Eximbanka môže uvoľniť novovzniknutým Slovenským Lodeniciam Komárno (SLK),a.s. Bratislava úver so štátnou garanciou poskytnutý MF SR na stavbu troch plavidiel vo výške 29,5 milióna DEM len po kompletnom zdokladovaní splnenia stanovených podmienok.
Medzi tieto podmienky patrí cesia pohľadávok spoločnosti Slovenské Lodenice, a.s. Komárno na novovzniknutú spoločnosť Slovenské Lodenice Komárno (SLK), a.s. Bratislava, verejná obchodovateľnosť akcií SLK, a.s., Bratislava, ručenie akciami SLK - Stroje, mechanizmy vo vlastníctve Dlhopisu o.c.p., a.s., uzatvorenie zmluvy o podmienkach ručenia medzi Ministerstvom hospodárstva (MH) SR ako predkladateľom a SLK, a.s. Bratislava ako žiadateľom a schválenie štátnej záruky Úradom pre štátnu pomoc.
V prípade ich nesplnenia alebo pochybností o plnení by stratila štátna záruka pre tento úver platnosť a zdroje pre SLK by sa niekoľkonásobne predražili.
Podľa Eximbanky splnenie ešte ani jednej z podmienok nie je riadne vydokladovaná. Hneď ako banka potrebné dokumenty obdrží, banka je pripravená prostriedky uvoľniť.
Podľa V. Podstránskeho bude MF SR úver uvoľnovať postupne v tranžiach na nákup materiálu pre stavbu lodí.